
1. Tiedeyhteisön asenne
Tiedeyhteisö edelleenkin suhtautuu lentävien lautasten, ufojen ja avaruuden muiden kulttuurien tutkimiseen skeptisesti, Ufo- tutkimus lasketaan rajatieteeksi, mikä tarkoittaa sitä, ettei se voi olla varsinainen tieteenala, koska koko kysymys, asia, itse ilmiön olemassaolo on kiistanalainen. Näin teologiakin on vain rajatiede, koska Jumalan olemassaolosta ei ole tieteellistä tietoa. Muita rajatieteitä ovat parapsykologia ja noituuden tutkimus. Noituuden tutkimus voidaan silti ajatella myös teologian osaksi, tai uskontotieteen osaksi. 
Elämä muualla voidaan jo nykyään laskea tieteelliseksi tiedoksi, ja sitä tutkitaan monella tavalla, sitä sanotaan astrobiologiaksi. Kulttuurit ja ihmiset muualla ei sen sijaan ole oikein hyväksyttyä ajattelua tiedemaailmassa. Kaikenlaisia arvioita kyllä esitetään, yleensä varsin skeptisellä pohjalla. Erilaisia mielipiteitä on, joten tieteen kanta asiaan on ristiriitainen, sitä ei oikeastaan ole.
Filosofit pääsääntöisesti karttavat koko asiaa.

2. Uskontojen asenne
Uskontojen asenne on myös ristiriitainen. Uskonnot eivät muutenkaan tiedä, miten tulisi suhtautua tähtien ja galaksien määrään, missä siellä Jumala sitten oikein on, ja millä tavalla. Asia on lähinnä käsittelemättä ja Jumala käsitetään transsendentiksi olennoksi koko aineelliselle universumille. Hän on tämän kaiken ulkopuolella ja on luonut maailman tyhjästä ym., mikä kaikki on lähinnä varsin sekavaa. Moderni ilmoitus, Joseph Smith, Myöhempien Aikojen Pyhien Jeesuksen Kristuksen Kirkko, mormonit, taas sanoo, että Jumala on luonut lukemattomia maapalloja ja maailmoja ja taivaita. Ja tähtiä ja maailmoja on eri tasoisia. Jumalan valtaistuin on kirkastettu planeetta, kirkastetulla planeetalla, jonkin tähden kiertoradalla. Jumalan valtaistuin on siellä, ainakin maapallon tasoisia maailmoja koskien. Pyhä Henki sitten taas on kaikkialla maapallolla jatkuvasti. Kirkastettujen planeettojen maailma koko universumissa on ihmiselle täysin tuntematon ja käsittämätön kaikessa korkeudessaan ja pyhyydessään. Kuitenkin nämäkin planeetat ovat selvästi tässä universumissamme, eivät sen ulkopuolella. Loogisestikin ajatellen on tietysti niin, ettei universumille, kaikkeus- mielessä yksinkertaisesti voi olla mitään ulkopuolta.
Ulkopuolta ei ole universumille, kaikkeudelle, vaikka maapallolle tietysti on. Henkimaailma on sitten eri juttu, mutta sekin on universumin sisällä, koska ulkopuolta ei ole.
Urantia- kirja esittää varsin tarkan käsityksen avaruuden oloista, joka sopii yhteen nykyisen tieteenkin käsityksen kanssa, kuitenkin sekin on uskontoa eikä tiedettä. Tieteellisesti näitä asioita ei vielä tiedetä, ovatko ne tuolla tavalla vai jollakin toisella tavalla. Sen käsitys Jeesuksesta ei ole oikeaoppinen, mikä on tyypillistä Saatanan harhautuksille, puolitotuuksille. Kuka sen silti tietää mikä on oikeaoppinen käsitys. Asia menee uskontojen puolelle. 

3. Maallistuneiden asenne
Tavallisten maallistuneiden ihmisten asenne vaihtelee, mutta on nähtävissä, että useimmat ihmiset jo uskovat, että muuallakin on kulttuureja, ja niiden lentäjiä käy täällä, eli että lentävät lautaset ja ufot ovat pääasiassa sitä. Tämä lienee oikea käsitys asiasta. On aika ihmeellistä, että kansa tietää paremmin kuin hienot ja arvokkaat tiedemiehet ja filosofit.

4. Elämä muualla ja sen merkitys
Todistus siitä, että muuallakin on elämää ja kulttuureja, perustuu siihen, että galakseja ja näin tähtiä ja planeettoja on niin paljon, kuin nyt tiedämme olevan. Ja näin on ollut kauan, ellei ikisesti suorastaan. Ja koska kerran maapallolle on kehittynyt evoluutioteorian mukaisesti elämää aina ihmiseen asti, niin on todennäköistä, että tätä on ainakin jonkin verran tapahtunut muuallakin. Skeptikot vetoavat siihen, ettei tämä varmaa ole. Muttei sen varmaa tarvi ollakaan. Todennäköisyyksiä sitten lasketaan monella tavalla, yleensä väärinpäin. Asiahan oin niin päin, että todennäköisyys sille, ettei muualla olisi myös jossakin, on häviävän pieni. Emme kyllä tiedä kuinka paljon tai kuinka vähän ja minkälaista. Juuri siinä sitten Ufo- tutkimus on yksi tärkeä tutkimuslinja.
Sitten vedotaan valon nopeuteen ja näin matkustamisvaikeuksiin. Siinä taas on kysymys vain tekniikan ja tieteen kehityksestä. On varsin mahdollista, että kauan kehittynyt yhteisö on jo kehittänyt välineet pitkiin avaruusmatkoihin.
Ongelma tarkentuukin kahteen asiaan. Mikä on näiden lentäjien - sanotaan heitä tässä vaikka alieneiksi - suhde jumaliin ja enkeleihin ja miksi he eivät ilmesty julkisesti? Eli tullaan siihen kysymykseen minkälaisia erilaisia ufoja ja kontakteja on.
Ja myös ihminen on matkaillut muualla, mitä tästä sitten tiedetään?

5. Miksi ei kontaktia?
Paljon on mietitty, miksi ei ole julkista kontaktia lentävien lautasten ym. lentäjiin. Tähän on muutama selkeä vastaus, ja toisaalta voidaan myös väittää, että kyllä niitä kontakteja on. Enkelien ja alienien kannalta asia voi olla yksinkertaisesti niin, että maapallon annetaan kehittyä niin kuin sen historia menee, siihen ei saa puuttua. Tämä lienee järkevintä, eikä sitä asiaa oikeastaan kannata sen enempää miettiä eikä arvioida. Kun tämän ymmärtää, asia on sillä selvä. Emme kuitenkaan saa asiasta sen enempää tietoa, vaikka yrittäisimme kuinka. Näin on enkelien kannalta, he puuttuvat asioihin vain Jumalan käskyjen ja ohjeiden mukaan. Toinen kysymys on sitten kyllä alienien suhde asiaan. Mutta se voi olla aivan sama rauhaan jättämisen politiikka sivistyneistä syistä. Täytyyhän heidän olla aika korkealla taholla, kun ovat tänne asti päässeet toisilta tähdiltä. Ja jos uskomme Jumalaan, voimme luottaa siihen, että hän suojelee tämän maailman. Ja Jumala on salaisuus, haluaa pysyä salaisuutena, uskon asiana, on ilmeisesti pääuskontojemme sanoma.

6. Erilaiset Ufo- ilmiöt
Luonnolliset. Tästä ei sen enempää, on vain tutkittava, onko kysymys tällaisista. Venus, ilmapallot, halot jne.
Harhat. Saatanan harhautukset ja ilmestykset. Psyykkiset harhat. Näiden erottaminen aidoista tapauksista on sitten juuri Ufo-tutkimuksen tehtävä, ja tutkimuksessa on tietysti erilaisia koulukuntia. Aika mielenkiintoista on, että mielisairaat ennen näkivät piruja ja tonttuja jne., kun taas nykyään ne harhat ovat ufoja ja telepatiaa jne. Napoleon on kyllä säilyttänyt asemansa suuruusharhoissa, samoin muut kuuluisuudet.
Enkelit. Uskovat ovat silloin tällöin kontaktissa enkelien kanssa. Se on eri asia, vaikka on vaikea tehdä eroa. Osa Ufoista voi olla enkelien. Samoin kontaktitapauksista, silloin se kyllä sanotaan suoraan, paitsi Saatanan enkelit, ne eivät sano. Mutta tutkija voi käsittää enkelit kontaktitapauksiksi. Miten erottaa nämä kolme tilannetta? Kas siinä pulma, täytyy ainakin ymmärtää, että näitä kaikkia voi olla. Kaikki tutkijat eivät tätä myönnä, ja tieteessä se on epäsovinnaista, marginaalissa, kun naturalismi on valtavirta. Lentävistä esineistä on mahdoton sanoa, ovatko ne enkelien vai alienien, vai olisiko siihen keinoja? Hesekielin näkyä on tulkittu ufoksi, mutta hengellinen asiahan se oli, Jumalan valtaistuin matkustelemassa tai vastaavaa näyn sisällöstä päätellen, kun vertaa sitä Ilmestyskirjan näkyyn.
Oikeat avaruuslentäjät ja heidän lentolaitteensa. Tämä olisi se mikä pitäisi kaivaa esiin havaintoaineistosta. Se on Ufo- tutkimuksen tarkoitus. Sitten voidaan alkaa erottaa erilaisia kulttuureja, joita täällä käy. Siitä ei tässä, kirjallisuutta kai on.
Muut ulottuvuudet, aikamatkustajat. Nämä ovat kaikki Saatanan harhautuksia, valheita ja puolitotuuksia. Tai puhetta väärällä kielellä, vaillinaisin ilmauksin. Muita ”ulottuvuuksia” ei ole, eikä aikamatkustusta. On vain 3–4 tilaulottuvuutta ja yksi (tai muutama?) ajan kulumisen tapa. (Tämä on poikkeama suhteellisuusteoriasta ja alkupamausteoriasta, mutta niin minä ajattelen.) Ja henkimaailma ja Jumalan kokonainen maailma, joka yhdistää aineellisen maailman ja henkimaailman. Ja muita tuntemattomia todellisuuden, universumin ja maailman ja ihmisen ja enkelien ja alienien ominaisuuksia ja kykyjä, joita emme kaikkia tunne. Ne ovat aivan eri asioita kuin mitkään ulottuvuudet tai aikamatkustus.
Sitten on huomioitava, että on ihmisiä ja organisaatioita, jotka ovat kontaktissa. Tämä ei ole julkista, joten siitä on myös hyvin vähän tietoa. Myös ihmisiä on käynyt avaruuslennoilla alienien ja enkeleiden kanssa, tästä on kertomuksia, ja muinaiset kulttuurimme ovat olleet yhteydessä erilaisten avaruuden kulttuurien kanssa ja pystyneet itsekin lentämään. Tämä on täysin valtavirtatieteen kieltämää asiaa. Tuntematonta vielä tieteelle. Osa näistäkin on Saatanan harhautuksia tai myös toisen puolen, Jumalan enkelien ja jumalien uskonnollisia asioita. Uskonnoissakin on paljon Saatanan puolen asioita, joka ei olekaan oikeaa, aitoa uskonnollista asiaa. Tiede on aika ulalla tällaisissa asioissa, ja niin ovat uskovaisetkin. Pitää pysyä järkevästi omassa seurakunnassaan tai ateismissaan.
Raamatussa ja modernissa ilmoituksessa koko Henokin ajan Siionin kaupunki otettiin taivaaseen, ja se laskeutuu takaisin, kun luodaan uusi maailma ja uusi taivas (Ilmestyskirjan loppu).

Koska nämä ovat pääasiassa tuntemattomia asioita, ja paljossa jäädään filosofisen spekulaation asteelle, on tärkeää muistaa, ettei kenenkään meidän filosofiamme jää vallitsevaksi, vaan erilaisille mahdollisuuksille jätetään tilaa tutkimuksessa, keskustelussa ja kirjoituksissa. Ateistille koko kuva on varsin toisenlainen kuin tässä minun filosofiassani, mutta mielestäni on täysin välttämätöntä pystyä tekemään ero alienien, ihmisten alitajunnan ja harhojen ja sitten kahden puolen enkelien välille, siihen ei ateismi pysty, ja kuva jää torsoksi. Pitää silti kunnioittaa ateistien näkemyksiä eikä luulla olevansa ainoa, joka on oikeassa. Samoin niitä, jotka ovat siirtyneet Urantia- kirjan käsityksiin tai Castanjedan käsityksiin henkimaailmasta.

